**Eesti Mereakadeemia õppekeskuse tegevuse alused**

1. **Üldsätted**
	1. Õppekeskus on Eesti Mereakadeemia (edaspidi EMERA) struktuuri kuuluv üksus.
	2. Õppekeskuse ingliskeelne nimetus on *Centre of Academic Affairs*.
	3. Tegevuse alustega sätestatakse õppekeskuse tegevusvaldkonnad, eesmärgid ja ülesanded, juhtimine, koosseis, struktuur, vara valdamine ning tegevuse finantseerimine.
2. **Tegevusvaldkonnad, eesmärk ja ülesanded**
	1. Õppekeskuse tegevusvaldkonnad on:
		1. õpikeskkonna hindamine ja ettevalmistamine;
		2. tasemeõppe planeerimine ja korraldamine;
		3. üliõpilaste nõustamine.
	2. Õppekeskuse eesmärgiks on oma tegevusvaldkondades EMERA strateegiliste eesmärkide saavutamine.
	3. Õppekeskuse põhiülesanded on:
		1. EMERA õppetegevuse kvaliteetne ja häireteta korraldamine;
		2. õppetegevuse eeskirjade ja juhendite haldamine ning teiste õppetegevusega seotud õigusaktide muutmiseks ettepanekute tegemine ning õigusaktide täitmise kontrolli korraldamine;
		3. üliõpilaste ja õppurite vastuvõtu korraldamine;
		4. üliõpilaste ja õppurite nõustamine õppetegevusega seotud küsimustes;
		5. tõendite, üliõpilasstaatuse ja õppetöö korralduste vormistamine, väljastamine ning õppetööalase dokumentatsiooni nõuetekohane säilitamine;
		6. EMERA tunniplaani koostamine ja avaldamine;
		7. tüüpõpingukavade kooskõlastamine ja vormistamine ning rakendamise jälgimine;
		8. õppejõudude kontaktõppe koormuse arvestamine;
		9. õppekorraldusega seotud uuringute ja küsitluste tulemuste analüüsimine, parandustegevuste planeerimine ja parendustegevustes osalemine;
		10. praktikaalane nõustamine ja praktikaga seotud dokumentide (sh meresõidupraktika tõendite) väljastamine;
		11. üliõpilaste õppetöös edasijõudmise jälgimine ja programmijuhtide informeerimine;
		12. STCW konventsiooni nõuetest tuleneva tervisekontrolli ja ohutusalaste koolituste korraldamine;
		13. Ülikooli välisveebi EMERA alalehe rubriigi „Tudeng“ haldamine;
		14. üldkasutatavate auditooriumite valmisoleku jälgimine, vajadusel mööbli, IKT vahendite ja muude õppetegevuseks vajalike lahenduste korraldamine, nii Kopli kui Kuressaare õppehoonetes.
3. **Struktuur, juhtimine**
	1. Õppekeskuse struktuuri kuuluvad:
		1. õppekonsultandid (ingliskeelne nimetus on *Student Counsellor*);
		2. praktikakoordinaator (ingliskeelne nimetus on *Internship Coordinator*).
	2. Õppekeskuse tööd juhib õppekeskuse juhataja.
4. **Vara ja finantseerimine**
	1. Õppekeskuse valdusse ja kasutusse antud vara on ülikooli vara.
	2. Õppekeskuse vara vallatakse ja kasutatakse kooskõlas EMERA põhimääruse, ülikooli sise-eeskirjade ning tööd reguleerivate teiste dokumentidega.
	3. Õppekeskusel on eelarve, mis on EMERA eelarve osa. Eelarvevahendite käsutajaks on õppekeskuse juhataja.